Twee sterf tydens wildsritTwee mense is dood en tien beseer toe ŉ wildsritvoertuig oor die naweek by ŉ wildplaas naby Bethlehem in die Vrystaat omgeslaan het. Volgens Vanessa Jackson was die groep mense op ŉ wildsrit toe die voertuig teen ŉ steilte af gery het. “Die bestuurder het beheer oor die voertuig verloor en die voertuig het omgeslaan,” het sy gesê. Sy het gesê die pasiënte het in die veld gelê toe paramedici by die toneel opgedaag het. “Twee mense het noodlottige beserings opgedoen en is op die toneel dood verklaar. Die ander pasiënte is op die toneel gestabiliseer en na ŉ nabygeleë hospitaal geneem.” Die polisie ondersoek die voorval.